Euoplocephalus (« penn armet mat ») a oa un dinosaor geotdebrer a veve er Chretase, 73 milion a vloavezhioù ’zo. Dezhañ 7 m hirder ha 2 donenn pouez, arouezius e oa eus kerentiad an Ankylosauridae, dinosaored hobrejonet berr a-walch, a oa gwarezet o fenn gant pladennoù askornek. Darn anezhe a challe goloiñ an daoulagad. Plakennoù, broudoù ha kerniel a oa war o chein ivez. E penn e lost e oa ur vataraz, anezhi koagennoù askornek stag ouzh diwezhañ mell al lost. En em zifenn a rae ganti a-enep ar preizherien bras, Carnosaurus peurgetket, ouzh he skeiñ ouzh o favioù a-dreñv. Daoust do hobrejon e oant prim a-walch moarvat, gouest da dechel dar red pe da zistreiñ da deuler o lost ouzh al loen a dage anezho. Bevañ a rae euoplocephalus e-unan moarvat, o peuriñ plant geotennek ar choadoù. An 40 loen adkavet en Norzhamerika (er Montana, en Alberta) a oa kavet pell an eil re diouzh ar re all.